Aidan Chambers

Aidan Chambers (1934–2025) var en engelsk barnebokforfatter. Han mottok flere priser, og arbeidet mye med litteraturformidling.«Aidan Chambers». I: De skriver för barn och ungdom; översatta nutidsförfattare. Bibliotekstjänst förlag, 1991. ISBN 91-7018-328-7

Chambers vokste opp som enebarn; han mestret skolen dårlig, og lærte ikke å lese før han var ni år gammel. Som voksen utdannet han seg til lærer, og arbeidet deretter som lærer i tre år, før han i 1960 ble munk i et anglikansk kloster i Stroud, Gloucestershire. Han brukte senere erfaringer derfra i ungdomsboken Now I know. Etter syv år som munk forlot han klosterlivet i 1967. Mens han bodde i klosteret underviste han på en lokal skole, og fikk publisert sine første skuespill.

I 1968 ble han forfatter på fulltid. Sammen med kona Nancy etablerte han forlaget Thimble Press og tidsskriftet Signal for å fremme barne- og ungdomslitteratur.

Chambers er trolig mest kjent for Dans på min grav (norsk utgave 1984), om en ung gutt som bearbeider tapet av kjæresten, en gutt som døde i en motorsykkelulykke. Boka regnes som en av de første positive/nøytrale skildringene av homofili i ungdomslitteraturen. Den inngår i en serie på seks ungdomsromaner: Breaktime, Dance on My Grave, Now I Know, The Toll Bridge, Postcards from No Man's Land og This Is All: The Pillow Book of Cordelia Kenn. Fire av disse bøkene er oversatt til norsk: Dans på min grav, Bomvei (1995), Jeg vet det nå (1996) og Postkort fra ingenmannsland (2000). Chambers redigerte også antologier med spøkelsesfortellinger og skrev seks bøker om litteratur og lesing.

 Utmerkelser 
 : Children's Literature Association Award for litteraturkritikk
 : Eleanor Farjeon Award sammen med kona, for fremming av barne- og ungdomslitteratur gjennom forlaget sitt og tidsskriftet Signal
 : Carnegie Medal for Postkort fra ingenmannsland
 : H.C. Andersen-prisen som anerkjennelse av hans fremragende forfatterskap
 : Michael L. Printz Award for Postkort fra ingenmannsland
 : Æresdoktor i filosofi ved Universitetet i Umeå
 2003–2006: President i School Library Association 
 : Æresdoktor i litteratur ved Universitetet i Gloucestershire
 : Medlem av Royal Society of Literature
 : National Association for the Teaching of English (NATE) Award for livslang tjeneste for engelsk undervisning
 : Æresdoktor i litteratur ved Oxford Brookes University

 Referanser 

 Eksterne lenker 



Kategori:Britiske barnebokforfattere
Kategori:Carnegie Medal in Literature